ลืมทานยาคุม 2 ครั้งคะ ครั้งแรกที่ลืมทาน2 เม็ดติดในคืนถัดมา. เว้นไว้อีกวันก็ลืมทานครั้งที่2คะ. แต่ก็กิน2เม็ดติดกันในวันถัดมาเหมือนกันคะ มีเพศสัมพันธ์กับแฟนทุกวันคะแล้วหลั่งในทุกครั้ง. ในแอพบอกว่าช่วงที่ลืมทานยาครั้งที่2 เป็นช่วงไข่ตกคะ. อยากทราบว่าควรทานยาคุมฉุกเฉินกันมั้ยคะ แล้วถ้าทานยาคุมฉุกเฉิน ต้องทานคู่กับยาคุมที่ทานประจำด้วยมั้ยคะ. มีผลข้างเคียงหรือไม่
สวัสดีค่ะ หากลืมทานยาคุมกำเนิดไป 2 วัน และเว้นไป 1 วัน ก็ลืมอีก 1 วัน แม้จะทานไป 2 เม็ดติดกันในวันต่อไปก็ตาม ประสิทธิภาพของยาคุม ก็น่าจะลดลงไปพอสมควร ดังนั้น หากได้มีเพศสัมพันธ์ในช่วงวันที่ลืม หรือหลังจากวันที่ลืมไป 7 วัน ก็ควรทานยาคุมฉุกเฉินป้องกันไว้ด้วย อย่างไรก็ตาม ยาคุมฉุกเฉินจะช่วยป้องกันการตั้งครรภ์หลังจากที่มีเพศสัมพันธ์ไปแล้วไม่เกิน 72 ชั่วโมงเท่านั้นและหลังจากที่ลืมทานยาไป 7 วัน หากจะมีเพศสัมพันธ์ ก็ควรใช้ถุงยางอนามัยร่วมไปด้วยค่ะ ส่วนยาคุมกำเนิด ก็ให้ทานตามเวลาปกติที่เคยทานค่ะการทานยาคุมฉุกเฉินร่วมไปด้วยนั้น ก็อาจทำให้เกิดผลข้างเคียงได้ เช่น คลื่นไส้ อาเจียน ปวดหัว เวียนหัว เจ็บเต้านมค่ะ